Source: http://www.indacoseminarii.ro/infractiuni-economice-o-lucrare-rezultat-al-colaborarii-dintre-un-comercialist-si-un-penalist/
Timestamp: 2019-04-20 02:43:33+00:00
Document Index: 45557197

Matched Legal Cases: ['Articolul 2703', 'Articolul 271', 'Articolul 272', 'Articolul 2721', 'Articolul 273', 'Articolul 274', 'Articolul 275', 'Articolul 276', 'Articolul 277', 'Articolul 278', 'Articolul 279', 'Articolul 2801', 'Articolul 2803', 'Articolul 281', 'Articolul 240', 'Articolul 241', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11']

﻿ Infracțiuni economice – o lucrare rezultat al colaborării dintre un comercialist și un penalist | Indaco Seminarii
Infracțiuni economice - o lucrare rezultat al colaborării dintre un comercialist și un penalist
Lucrarea a apărut în 2016 la Editura ROSETTI Internaţional şi reprezintă rezultatul colaborării dintre un comercialist – Sebastian Bodu şi un penalist – Ciprian Bodu. Sebastian Bodu, mai cunoscut publicului în calitate de fost preşedinte al ANAF în perioada 2005 – 2007, este doctor în drept comercial al Academiei de Studii Economice din Bucureşti (2002), iar Ciprian Bodu este absolvent al Institutului Naţional al Magistraturii şi procuror din 2011.
În cuprinsul său, cartea „Infracţiuni economice” reuneşte trei categorii de infracţiuni: infracţiunile la regimul societăţilor comerciale, infracţiunile de bancrută şi infracţiunile de evaziune fiscală, analizate articol cu articol, comentate, însoţite de bibliografie şi de practică judiciară, acolo unde autorii au considerat de cuviinţă.
Secţiunea I. referitoare la „Infracţiunile la regimul societăţilor” cuprinde infracţiunile din:
Articolul 2703 din Legea nr. 31/1990
Articolul 271 din Legea nr. 31/1990
Articolul 272 din Legea nr. 31/1990
Articolul 2721 din Legea nr. 31/1990
Articolul 273 din Legea nr. 31/1990
Articolul 274 din Legea nr. 31/1990
Articolul 275 din Legea nr. 31/1990
Articolul 276 din Legea nr. 31/1990
Articolul 277 din Legea nr. 31/1990
Articolul 278 din Legea nr. 31/1990
Articolul 279 din Legea nr. 31/1990
Articolul 2801 din Legea nr. 31/1990
Articolul 2803 din Legea nr. 31/1990
Articolul 281 din Legea nr. 31/1990
Secţiunea II. referitoare la „Infracţiunile de bancrută” cuprinde infracţiunile din:
Articolul 240 din Codul penal – bancruta simplă
Articolul 241 din Codul penal – bancruta frauduloasă
Secţiunea III. referitoare la „Infracţiunile de evaziune fiscală” cuprinde infracţiunile din:
Articolul 3 din Legea nr. 241/2005
Articolul 4 din Legea nr. 241/2005
Articolul 5 din Legea nr. 241/2005
Articolul 6 din Legea nr. 241/2005
Articolul 7 din Legea nr. 241/2005
Articolul 8 din Legea nr. 241/2005
Articolul 9 din Legea nr. 241/2005
Articolul 10 din Legea nr. 241/2005
Articolul 11 din Legea nr. 241/2005
Analiza fiecărei prevederi legale, realizată cu mijloacele specifice dreptului penal, este extrem de densă ca şi conţinut şi denotă cunoaşterea aprofundată a legislaţiei societare, falimentare, fiscale, comerciale şi penale de către cei doi autori, ceea ce le permite sa facă o multitudine de conexiuni între articolele de lege analizate şi restul legislaţiei amintite.
Acest aspect conferă lucrării interes şi substanţă – nefiind doar o simplă analiză a unor articole de lege – dar o face, în acelaşi timp, greu accesibilă unui public mai larg, nespecializat, deoarece presupune din partea cititorului o cultură juridică de un nivel apropiat cu cea a autorilor, care să-i permită urmărirea şi înţelegerea comentariilor şi a conexiunilor prezentate.
Volumul de faţă reprezintă, cu tot dezavantajul aparent al complexităţii sale, o reuşită analiză interdisciplinară a domeniului infracţionalităţii economice, domeniu încă destul de puţin explorat în literatura juridică şi cu atât mai rar abordat într-un mod interdisciplinar.
Raluca Rizea – Consilier Juridic – Şef birou Tehnoredactare în cadrul Indaco Systems
Licenţiat în ştiinţe juridice – specializarea drept, Universitatea Hyperion, Facultatea de Drept (2004 -2009).
Autor al lucrarilor: „Codul Fiscal 2011 cu Norme metodologice de aplicare şi reglementări suplimentare ANAF şi MFP” – martie 2011; ”Reglementări Contabile conforme cu Directiva a IV-a şi a VII-a a Comunităţilor Economice Europene, valabile începând cu data de 1 ianuarie 2011” – ianuarie 2011; „Codul Fiscal 2009-2010 cu Norme metodologice de aplicare. Text consolidat şi comparat” – ianuarie 2010; „Codul Fiscal – Reglementări suplimentare ANAF şi MFP” – aprilie 2010.
De Madalina Benghe | 16/08/2016 | Blog | 0 COMENTARII |